Afrikaans – politieke speelbal by Kovsies | Die Vryburger
Bloemfontein -. Afrikaans as akademiese voertaal is in gedrang by die Universiteit van die Vrystaat weens ‘n voorstel dat dit met Engels as onderrigtaal vervang word.
Die vise-kansellier en rektor, prof. Jonathan Jansen, het die gesprek ingelui met die opmerking dat die huidige taalbeleid van die universiteit ‘n probleem vir die meeste personeel en studente is.
Tydens ‘n onlangse vergadering is daar voorstelle vir ‘n enkelmedium onderrigtaal gedoen. Van die sake wat ter sprake gekom het, is dat afsonderlike klasse in Engels en Afrikaans die rasse skei aangesien die meeste swart studente die Engelse klasse bywoon en die Afrikaanse klasse meestal deur blanke studente ondersteun word, en dit is glo strydig met die universiteit se integrasiebeleid.
Voorts is daar selfs sprake daarvan dat studente in Afrikaanse klasse bevoordeel sou word omdat slegs essensiële inligting in Afrikaans vertaal word. Die herhaling van klasse in Engels en Afrikaans verdubbel die werklas van die dosente wat eerder hulle tyd aan navorsing en ander akademiese pligte moet spandeer.
Jansen het gesprekvoering oor die aangeleentheid aangemoedig.
Ondanks positiewe geluide oor Afrikaans as taal, het Jansen twee jaar gelede aangevoer dat Afrikaanse blanke skole en universiteite ‘n gevaar vir rasseverhoudinge in die land inhou. Destyds het hy voorspraak gemaak vir Engels as die sogenaamde taal van ‘versoening’ in die land.
3 thoughts on “Afrikaans – politieke speelbal by Kovsies”
Arnold May 8, 2015 at 8:49 am
Het daardie geelbek al sy boete aan daardie twee studente betaal?
johanvanvlaams May 8, 2015 at 8:56 am
Engels is niet de taal van verzoening, maar van onderdrukking, maar hoor jy die magtige dreuning? Oor die veld kom dit wyd gesweef: die lied van ‘n volk se ontwaking wat harte laat sidder en beef…
rissiepit May 8, 2015 at 9:47 am
Ek was ´n student aan die UV en ek weet dat ons as studente self omtrent alles na Afrikaans vertaal het. Ons as Afrikaanse studente het diskriminasie goed gevoel want die toets vrae in Afrikaans was altyd ander vrae as in Engels…Die vrae in Afrikaans was altyd baie moeiliker as in Engels. Toe ons as Afrikaanse studente navrae waarom ons toets-vrae soveel moeiliker is, was die antwoord – omdat die Engelse studente swakker vaar en sukkel om goeie punte te kry, moet die vrae vir hul makliker gemaak word. Anders lyk die eindresultaat sleg (die meeste Engelse studente is onder deur en die Afrikaanse studente doen goed…nie goed vir die UV beeld nie. Waarom nie die swarttale bevorder en hul eie Universiteite begin in hul moedertaal studeer nie. Dan kan elke student sy kant bring en die Engelse literatuur na sy moedertaal vertaal…net soos ons in die Afrikaanse klase moes doen. Dit sal die swart tale ´n hupstoot gee en wie weet, miskien leer die studente ook meer en kry beter punte. Net omdat hulle sukkel om goeie punte te behaal is geen rede om Afrikaans af te takel nie. Prof. Jansen is ´n wolf in skaapklere…dit het ek van dag nr. 1 gesê…ek het van sy boeke gelees en sy Dr. tesis in die V.S.A. Hy het donker planne vir ons mense en taal.